Document ID: /roh_data/filtered/Billingualer_Corpus_interleaved-de-rm.jsonl.gz/1679

This is a text translated from German to Rumantsch Grischun.
Grossrätliche Kommission berät Fusion der Gemeinden Churwalden, Malix und Parpan

Die Vorberatungskommission des Grossen Rates spricht sich für den Zusammenschluss der Gemeinden Churwalden, Malix und Parpan zur neuen Gemeinde Churwalden aus.

Die Bündner Regierung beantragt dem Grossen Rat in ihrer Botschaft vom 23. Juni 2009 den Zusammenschluss der Gemeinden Churwalden, Malix und Parpan zur neuen Gemeinde Churwalden per 1. Januar 2010. Die grossrätliche Vorberatungskommission hat nun unter dem Präsidium von Grossrat Jakob Barandun dieses Geschäft zuhanden des Grossen Rates vorberaten. An der Sitzung teilgenommen haben auch Regierungsrat Martin Schmid und die Vertreter der betroffenen Gemeinden.

Die Stimmbürgerinnen und Stimmbürger von Churwalden, Malix und Papan haben dem Zusammenschluss ihrer Gemeinden zur neuen Gemeinde Churwalden am 14. Juni 2009 deutlich zugestimmt. Die Vorberatungskommission hat einstimmig beschlossen, dem Grossen Rat zu beantragen, den Zusammenschluss der Gemeinden Churwalden, Malix und Parpan zu genehmigen und den Beschluss per 1. Januar 2010 in Kraft zu setzen. Die Kommission ist überzeugt, dass es sich um eine sehr sinnvolle Fusion handelt, welche dem Kanton Graubünden eine neue, starke Gemeinde beschert.

Mit dieser Fusion berät der Grosse Rat in der anstehenden Dezembersession die insgesamt dritte und damit letzte Gemeindefusion im Jahre 2009, welche allesamt per 1. Januar 2010 in Kraft treten sollen. Damit würden – die Zustimmung des Parlamentes zu den Fusionen Cazis und Churwalden vorausgesetzt – am 1. Januar 2010 noch 180 Gemeinden in Graubünden bestehen. Bereits im Februar 2009 hatte der Grosse Rat die Talfusion im Bergell beschlossen.

Auskunftsperson:

Kommissionspräsident Jakob Barandun, Tel. 079 290 60 00

Gremium: Vorberatungskommission Gemeindefusion Churwalden

Quelle: dt Vorberatungskommission Gemeindefusion Churwalden

09.11.2009
La cumissiun dal cussegl grond tracta la fusiun da las vischnancas da Churwalden, da Malix e da Parpan

La cumissiun predeliberanta dal cussegl grond s'exprima per la fusiun da las vischnancas da Churwalden, da Malix e da Parpan a la nova vischnanca da Churwalden.

En sia missiva dals 23 da zercladur 2009 propona la regenza grischuna al cussegl grond d'approvar la fusiun per il 1. da schaner 2010 da las vischnancas da Churwalden, da Malix e da Parpan a la nova vischnanca da Churwalden. Sut il presidi dal deputà Jakob Barandun ha la cumissiun predeliberanta dal cussegl grond predeliberà la fatschenta per mauns dal cussegl grond. A questa sesida èn stads preschents er il cusseglier guvernativ Martin Schmid e la represchentanza da las vischnancas pertutgadas.

Las votantas ed ils votants da Churwalden, da Malix e da Papan han approvà cleramain ils 14 da zercladur 2009 la fusiun da lur vischnancas a la nova vischnanca da Churwalden. La cumissiun predeliberanta ha concludì unanimamain da proponer al cussegl grond d'approvar la fusiun da las vischnancas da Churwalden, da Malix e da Papan e da metter en vigur quest conclus per il 1. da schaner 2010. La cumissiun è persvadida ch'i sa tracta d'ina fusiun fitg utila, da la quala resorta ina vischnanca nova e ferma per il chantun Grischun.

Cun questa fusiun tracta il cussegl grond la proxima sessiun da december en tut la terza ed ultima fusiun da vischnancas da l'onn 2009. Ellas tuttas duain entrar en vigur per il 1. da schaner 2010. Uschia dessi – premess ch'il parlament approveschia las fusiuns da Cazas e da Churwalden – per il 1. da schaner 2010 anc 180 vischnancas en il Grischun. Gia il favrer 2009 aveva il cussegl grond approvà la fusiun en la Bregaglia ad ina vischnanca da vallada.

Infurmaziuns:

president da la cumissiun Jakob Barandun, tel. 079 290 60 00

Gremi: cumissiun predeliberanta per la fusiun a la vischnanca da Churwalden

Funtauna: rg cumissiun predeliberanta per la fusiun a la vischnanca da Churwalden

09.11.2009